**Pielikums Nr.2**

Informatīvajam ziņojumam

“Par nodokļu politikas attīstības virzieniem, valsts

sociālās un veselības apdrošināšanas ilgtspējas veicināšanai**”**

**Sociālais nodoklis un sociālās apdrošināšanas sistēma Baltijas valstīs**

**Igaunija**

Sociālās apdrošināšanas sistēma Latvijā un Igaunijā darbojas pēc līdzīgiem principiem. Obligātos sociālos maksājumus veic darba devējs par darba ņēmēju (nelielu datu ietur no darba ņēmēja) un pašnodarbinātais.

**Būtiskas atšķirības:**

1) Sociālā nodokļa darba devēja daļa (33,8%) ir ievērojami lielāka nekā darba ņēmēja daļa (3,6%).

2) Igaunijā ir noteikts obligātais minimālais sociālā nodokļa objekts (tā apmēru nosaka katru gadu - atbilstoši *iepriekšējā gada* minimālajai algai (2019.gadā minimālā mēnešalga bija 540 *euro,* 2020.gadā – 584 *euro*).

3) Igaunijas sociālās apdrošināšanas sistēma ietver arī veselības apdrošināšanu (13% no darba devēja likmes), kas īstermiņā motivē personas iesaistīties sociālās apdrošināšanas sistēmā (darbinieks ir ieinteresēts, lai darba devējs maksā par viņu sociālo nodokli; arī par kapitālsabiedrības valdes locekli sociālo nodokli maksā vismaz no minimālā nodokļa objekta).

**Minimālā maksājuma būtība:**

1) Minimālo sociālo nodokli maksā darba devējs, kas darbinieka atalgojumam piemēro neapliekamo minimumu.

2) Neatkarīgi no mēnesī nostrādātā laika vai no darba devēju skaita, pie kuriem darbs tiek veikts uz nepilnu slodzi, darba devējam, kas piemēro darbinieka ienākuma neapliekamo minimumu, jāsamaksā minimālais sociālais nodoklis.

3) Ja personai ir vairāki darba devēji, minimālo sociālo nodokli maksā tas, kas piemēro algai neapliekamo minimumu; darbiniekam ir iespēja informēt darba devēju, kas piemēro neapliekamo minimumu, par atlīdzību, no kuras sociālo nodokli maksā otrs darba devējs, tad darba devējs, kas piemēro neapliekamo minimumu, var samazināt sociālā nodokļa objektu, bet līdz summai, kas nav mazāka par darbiniekam izmaksāto.

4) Pašnodarbinātais (saimnieciskās darbības veicējs) obligāti maksā sociālo nodokli no minimālā objekta (arī tad, ja mēneša ienākums ir mazāks par šo minimālo objektu).

5) Pašnodarbinātais minimālo sociālo nodokli maksā avansā reizi ceturksnī par trīs mēnešiem; taksācijas gadam noslēdzoties, piemaksā starpību, ja:

* ienākumi ir bijuši lielāki;
* ja ienākumi ir mazāki, sociālais nodoklis netiek precizēts, paliek maksājums no minimālā objekta.

6) Ja pašnodarbinātais vienlaikus ir arī darba ņēmējs, pašnodarbinātais nosakot objektu, no kura jāmaksā sociālais nodoklis, ņem vērā objektu, no kura darba devējs samaksājis sociālo nodokli.

7) Brīvprātīgā sociālā nodokļa maksāšana netiek veicināta; brīvprātīgi maksāt sociālo nodokli, lai iekļautos veselibas apdrošināšanas sistēmā, ir atļauts, piemēram, pensionāriem, kas ieradušies Igaunijā no ārvalsts (objekts - vidējā mēnešalga valstī).

8) Autorat1īdzības saņēmēji ir pašnodarbinātie vai darba ņēmēji - atkarībā no sniegtā pakalpojuma būtības.

**Lietuva\***

Lietuvā sociālajā apdrošināšanas sistēmā ir noteikts obligātais minimālais sociālā nodokļa objekts.

Ja darba alga ir mazāka par minimālo algu, no starpības ir jāveic VSAOI. Starpība tiek veikta no darba devēja līdzekļiem, un darba ņēmējs tiek pakļauts visiem apdrošināšanas veidiem.

Minimālais objekts neattiecas uz darba ņēmējiem:

* kuri ir nodarbināti pie vairākiem darba devējiem;
* kuriem ir piešķirta invaliditāte;
* līdz 24 gadu vecumam;
* kuriem noteikta darbnespēja līdz 55%;
* kuras saņem maternitātes, paternitātes un bērna kopšanas pabalstu.

Netika piemērots pārejas periods.

Minimālais VSAOI objekts neattiecas uz pašnodarbinātajiem.

Nav VSAOI atmaksa un pārmaksa.

*\* Labklājības ministrijas sniegtā informācija*

Finanšu ministrs Jānis Reirs